26. ΑΝΑΓΚ. ΝΟΜΟΣ υπ’ αριθ. 177 της 9/10 Μαρτ.1945 Περί δημοσιεύσεως διορισμών, προαγωγών και εν γένει προσωπικών μεταβολών. Άρθρ. 1.-1.Διορισμός δημοσίου πολιτικού υπαλλήλου ή υπηρέτου εις τακτικάς ή εκτάκτους ή επί συμβάσει θέσεις είτε επί μηνιαίω μισθώ είτε επί ημερησία αποζημιώσει είναι άκυρος, αν το περί τούτου Β.Δ/μα ή πράξις της Διοικήσεως δεν δημοσιευθή προηγουμένως εν περιλήψει εις την Εφημερίδα της Κυβερνήσεως. Εν τη εννοία του διορισμού περιλαμβάνεται και η μονιμοποίησις.  Σελ. 242(α)  Τεύχος 595-Σελ. 62 2.Οι προϊστάμενοι των οικείων υπηρεσιών δεν εγκαθιστώσι τους ανωτέρω, αν εν τω εγγράφω κοινοποιήσεως του διορισμού δεν μνημονεύηται ο αριθμός του φύλλου της Εφημερίδος της Κυβερνήσεως, εις ο εδημοσιεύθη η ανωτέρω περίληψις. 3.Επιτρέπεται κατ’ εξαίρεσιν, όπως η εγκατάστασις α) του κατωτέρου προσωπικού των Κρατικών Νοσοκομείων, Σανατορίων και Θεραπευτηρίων και β) των αναπληρωτών των λειτουργών της Δημοτικής Εκπαιδεύσεως και των αναπληρωτών του κατωτέρου προσωπικού της Υπηρεσίας Τ. Τ. ενεργήται και προ της δημοσιεύσεως εις την Εφημερίδα της Κυβερνήσεως, ήτις πάντως δέον να συντελεσθή εντός διμήνου από της εγκαταστάσεως του υπαλλήλου ή υπηρέτου. Μη δημοσιευθέντος του διορισμού εντός του χρόνου τούτου, ο υπάλληλος θεωρείται αυτοδικαίως απολυθείς. 4.Των διατάξεων των παρ. 1 και 2 του παρόντος άρθρου εξαιρείται το κατώτερον εργατοτεχνικόν προσωπικόν το προσλαμβανόμενον δι’ εκτέλεσιν τεχνικών εν γένει έργων και η αποζημίωσις του οποίου βαρύνει τας δι’ εκτέλεσιν των έργων τούτων εγκρινομένας πιστώσεις. Άρθρ.2.-1.Ονομασία ή κατάταξις ή ανάκλησις στρατιωτικών εν γένει είναι άκυρος, αν το περί ταύτης Β.Δ/μα ή η σχετική πράξις της Διοικήσεως δεν δημοσιευθή προηγουμένως εν περιλήψει εις την Εφημερίδα της Κυβερνήσεως. 2.Η διάταξις της παρ. 2 του άρθρ. 1 του παρόντος Νόμου εφαρμόζεται αναλόγως και δια τους στρατιωτικούς. 3.Των διατάξεων των προηγουμένων παραγράφων εξαιρούνται οι έφεδροι και στρατεύσιμοι οπλίται του στρατού ξηράς, θαλάσσης και αέρος. 4.Επίσης εξαιρούνται των διατάξεων των ανωτέρω 1 και 2 παραγράφων και οι οπλίται της Χωροφυλακής, δι’ ους δέον να δημοσιεύωνται μόνον αι οικείαι αποφάσεις περί κατατάξεως του συνολικού αριθμού αυτών. 1.Η.ε.23-26 Εφημερίδα της Κυβερνήσεως Άρθρ.3.-«1.Β.Δ/τα ή Πράξεις της Διοικήσεως, αφορώσαι προαγωγάς ή διαβαθμίσεις, απονομήν ανωτέρου βαθμού και μισθού ή μόνον βαθμού ή μισθού, μεταθέσεις, υποβιβασμούς και απολύσεις των εν άρθρ.1 και 2 του παρόντος αναφερομένων, εξαιρέσει των περί μεταθέσεως στρατιωτικών εν γένει και των περί προαγωγών των εφέδρων και στρατευσίμων οπλιτών και υπαξιωματικών Β.Δ/των ή Πράξεων της Διοικήσεως, δεν εκτελούνται ουδέ παράγουσιν έννομον αποτέλεσμα, αν προηγουμένως δεν δημοσιευθώσιν εν περιλήψει εις την Εφημερίδα της Κυβερνήσεως. 2.Κατ’εξαίρεσιν της προηγουμένης παραγράφου επιτρέπεται, όπως μέχρι της 31 Μαρτ. 1946 εκτελούνται Β.Δ/τα ή Πράξεις της Διοικήσεως αφορώσαι μεταθέσεις των ως άνω υπαλλήλων και προ της δημοσιεύσεώς των εις την Εφημερίδα της Κυβερνήσεως, ήτις δέον πάντως να συντελεσθή εντός διμήνου από της εκδόσεως του σχετικού Δ/τος ή της Πράξεως. 3.Εν τω εγγράφω της κοινοποιήσεως των ανωτέρω μεταβολών δέον να μνημονεύηται το φύλλον της Εφημερίδος της Κυβερνήσεως, εις ο εδημοσιεύθη το Β.Δ/μα ή η σχετική Πράξις». Το άρθρ.3 αντικατεστάθη ως άνω δια του άρθρ.1 Α.Ν.380/1945(κατωτ.αριθ.27). Άρθρ.4.-Αι κατά τ’ ανωτέρω δημοσιευόμεναι περιλήψεις των Β.Δ/των ή πράξεων δέον να περιλαμβάνωσι: α)την εκδούσαν το Β.Δ/μα ή πράξιν Αρχήν και τον τόπον εκδόσεως, β)τον αριθμόν και την χρονολογίαν υπογραφής ταύτης, γ)το  ονοματεπώνυμον του υποστάντος την μεταβολήν προσώπου και δ)το περιεχόμενον της δημοσιευομένης πράξεως ή Β.Δ/τος. Άρθρ.5.-Αι διατάξεις των άρθρ.1,3 και 4 του παρόντος εφαρμόζονται αναλόγως και δια το προσωπικόν των Νομικών Προσώπων Δημοσίου Δικαίου, εν τη εννοία των οποίων περιλαμβάνονται και οι Δήμοι. Άρθρ.6.-1.Καταργείται ο από 22/23 Ιαν. 1936 Α.Νόμος «περί υποχρεώσεως δημοσιεύσεως δια της Εφημερίδος της Κυβερνήσεως κλπ.» ως ούτος ετροποποιήθη και πάσα διάταξις γενική ή ειδική, αντικειμένη εις τον παρόντα Νόμον. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Περί του Δελτίου Ανων. Εταιρειών βλ.τόμ.12 σελ.31-36. 